
O Tiberio Madonna 


PAROLO DA LA REDAKTERO 


Kara lekteri, 


me prizentas a vi Punesma numero di la nova jutnalo La 
plumo Idala, edituro elektronikala en Ido gratuite deskargebla del 
interreto. Ca jurnalo, precipue literaturala ed artal, ofras diversaji 
por pasar la tempo lektante e, samtempe, praktikante la linguo 
internaciona. Me esperas ke vi trovos texti qui povos interesar vi 


ed amuzat vi. 


L'edito esas ligita a la quar sezoni di la yaro: somero, autuno, 
vintro e printempo; publikigesos un numero po singla sezono, e 
do la jurnalo es trimonatala. La prezenta esas kompreneble la 
numero someral. 


Me laboris dum kelka tempo por preparar ed asemblar la 
texti di ca unesma numero, de qui multi jiras cirkum preciza temi 
donita. Me rekomendas a vi maxim aparte Vivo en altra mondo e 
precipue L'arboro dil cielo, qua esas mea maxim recenta 
kompozuro. 


Me tre dankas simpatioze mea amiki David Kennard, Brian 
E. Drake, Ralph Midgley, Herder Sa e Marcus Scriptot, qui 
kunlaboris precoze por ica numero per furnisar bela texti e per 
esar tre amika, jentila e disponebla: me esas gratitudoza a li pro lia 
utila helpo e pro lia afableso. 


Omni povos kunlaborar anke future, por Pedito di la 
sequonta numeri: vi omna darfas sendar texti di itga speco al 
adreso gutipoemi(a)libero.it por la kompozado di la jurnalo. 


Nun ni komencez la lektado di ca numero. Me apertas la 
jurnalo per poemo qua prenas la temo di la titulo, La plumo Idala, 


nam ol parolas ya pri plumo. 


Bona lektado! 


Tiberio Madonna 


Sur la pinto di la plumo 
aparis la poemo 

e la vorti ekiris ol 

quale aquo de la fonto 
ed ekirante atachis su 
elegante sur papero 

sur qua la tenua plumo 
movis ya quale dansisto 
kun turni, salti e pirueti 
en la teatro dil kayero. 
En la fino dil pagino 

la plumo nepaciente 
fremisante quik demandis 
ke ol turnez nemediate 
por ajile vestizar 

plusa blanka pagino 
per sua richa broduri. 


E pose plusa 


e pose plusa 

e pose ankore plusa. 

E kande la plumo fatigita 
skribis tandem la lasta punto, 


omna pagini ensemble 


interbatis euforioza 
en entuziasmoza aplaudo. 
La plumo ya kontenta 


iris kushar su 


sur la ligna skribotablo 
e la kayero saturita 


delikate klozis su. 


da Tiberio Cubana 


“Semblas ke tu naskis kun arjenta plumo ye la manuo! 


Danko.” 


Kazbmenez 


e 
O” 


Vv " 


LA PUERO KALABRIANA 


Hiere vespere, dum ke Pinstruktisto informis ni pri la 
kompatinda Robetti, qua mustos marchar dum longa tempo per 
gruchi, la Direktisto eniris kun nova enrejistrito, puerulo kun 
vizajo tre obskura, kun la hari nigra, kun Pokuli granda e nigra, 
kun la brovi densa ed unionita sur la fronto; tote vestizita 
obskure, kun bendo ek marokino nigra cirkum la tayo. La 
Direktisto, pos parolar aden Porelo dil instruktisto, ekiris, lasante 
apud il la puero, qua regardis ni per ita okulegi nigra, quaze 
pavoranta. Lore Pinstruktisto prenis manuo di lu, e dicis a la 
lernantaro: — Vi mustas esar kontenta. Hodie eniras la skolon 
yuna Italiano naskinta en Reggio di Kalabria, ye plua kam 
kinacent milii de hike. Amez via frato veninta de fore. Ilu naskis 
en lando glorioza, qua 
donis ad Italia homi 
famoza, e donas ad olu 
forta laboristi e brava 
soldati; en un de la 
maxim bela landi di nia 


patrio, ube esas granda 


foresti e granda montari, 
habitata da populo plena 
de injenio e de kurajo. Amez ilu, tale ke il ne aperceptez esar for 
la urbo ube lu naskis; montrez ad il ke puero Italiana, en irga 
skolo Italiana en qua lu pozas la pedi, ibe trovas frati. — Dicinte 
to, lu staceskis ed indikis sur la mapo murala di Italia la punto ube 

esas Reggio di Kalabria. Pose lu vokis laute: — Ernesto Derossi! — 
ta qua recevas sempre la unesma premio. Derossi staceskis. — 
Venez adhike, — dicis l'instruktisto. Derossi ekiris la benko ed iris 
pozar su apud la tableto, fronte dil Kalabriano. — Kom unesmo di 
la skolo, — dicis a lu Vinstruktisto, — donez l'embraco di 
bonvenigo, nome di la tota lernantaro, a la nova kompano; 
l'embraco dil filieto di Piemont al filieto di Kalabria. — Derossi 
embracis la Kalabriano, dicante per sua voco klara: — Bonveninta! 
— ed ilca kisis lu sur la du vangi, kun impetuo. Omni batis la 
manui. — Silenco! — klamis Pinstruktisto, — on ne batas la manui 
en skolo! — Ma on vidis ke il esas kontenta. Anke la Kalabriano 
esis kontenta. L'instruktisto asignis ad il la plaso ed akompanis il 
al benko. Pose lu dicis pluse: - Memorez bone to quon me dic a 
vi. Por ke ca fakto povez eventar, ke puero Kalabriana esez quale 
en sua hemo en Torino, e ke puero di Torino esez quale en 
propra hemo en Reggio di Kalabria, nia lando luktis dum kinadek 
yari, e triadekamil Italiani mortis. Vi mustas interrespektar, 
interamar omni; ma ta de vi qua ofensus ica kompano, pro ke lu 
ne naskis en nia provinco, igus su nedigna levar irgatempe pluse 
la regardo de la tero kande pasas la standardo trikolora. — Quik 
kande la Kalabriano esis sideskinta en sua plaso, lua vicini donacis 
a lu plumi ed imprimuro, ed altra puero, de la lasta benko, sendis 


a lu postomarko di Suedia. 


Ek Cuore da Edmondo De Amicis 
(traduko del Italiana da Tiberio Madonna) 


La humideso 
kushas su 
pezoza 

en l'aero 

dil somero. 

La nubi fumatra 
su apogas 

sur la somiti dil monti 
por repozar. 

La pinti lunala 
titilas la cielo 

e mikra lampiri 


kun vivaca lumeri 


flug cirkum ni. 
Es nia tasko | 


savar kaptar li. 


Ek Guti de ombro e guti de lume 
Z = Py Y 
da Tiberia Madonna 


Pos ica someral poemo da me, yen altra someral poemo da 


un de mea kolegi: 


Kontrelumo a sunkushi 
ek persiko e sukro. 
E la suno interne dil posdimezo 


quale la kerno en la frukto. 


La maizospiko konservas netushita 


sua rido flava e harda. 


Agosto. 
L'infanti manj 


pano nigra e luno plena. 


Teodorico García Hora 
(tradukita da Fiorio Madonna) 

LA SUNO SU LEVAS 


En la miombro arjentea dil jornesko, al respiro dil aquo, inter 
la junki respondis la respiro dil folii. La jorno vekadis en la soleso. 
Tale, omno esis reda, pos l'arjento dil jornesko, pose omno orea 
ed azurea; e la vento frapegis l'arbori kontre la cielo; pasis la 
nubeti blanka dil someto, la falkoni e la milani; la suno esis meze 
di la cielo e la kuvedo del aquo reflektis ol tota. 


Ek Marianna Sirca da Grazia Deledda 
(traduko del Italiana da Tiberio Madonna) 


il 


> Premeno tra la yare di 


(ad 


E me proximeskis 


a la suno 
e la suno proximeskis 


a me 


sempre plu multe 
dum ke arivis la somero 
til ke en julio 
kande me 
tensis la brakii 
por prenar ol 
lu bruleskis mea fingri 
e me mustis 
retropazar 
e me mustis 
kontenteskar. 
Sur la plajo 
di agosto 
me sensucie ludadis 
kun sabluno 
sub la luno 
sub la suno 


ankor ridanta, 

ma kushante su 
en septembro 
lu salutis me 


ed extingesis. 


Li 


Ek (Pensi 
da Dorio Madonna 


32 GRADI 


En kin dii, qui pasis de la festo nacionala, la varmeso esas 
kreskinta de tri gradi. Nun ni esas en meza somero, omni 
komencas esar fatigita, omni esas perdinta la bela kolori rozea di 
la printempo; la koli e la gambi tenueskas, la kapi ocilas e l'okuli 
klozas su. La kompatinda Nelli, qua tre sufras pro la varmeso ed 
aquiris vizajo vaxatra, dormeskas ulafoye profunde, kun la kapo 
sur la kayero; ma Garrone sempre atencas pozar avan ilu libro 
apertita e stacanta por ke l'instruktisto ne videz il. Crossi apogas 
sua reda kapo sur la benko en certena maniero, ke ol semblas 
desatachita de la busto e pozita ibe. Nobis plendas ke ni esas tro 
multa e ke ni domajas Paero ad ilu. Ha! quanta forteson on 

bezonas donar a su nun por studiar! Me regardas tra la fenestri di 
mea domo ta bel arbori qui facas ombro tante obskura, ube me 
irus kurar tante volunte, e me tristeskas ed itaceskas pro devar irat 
klozar me inter la benki. Ma pose me kurajeskas pro vidar mea 
bona matro qua sempre regardas me, kande me 
ekiras la skolo, por vidar ka me es pala; e dicas a me 
pos singla pagino de laboro: — Ka tu ankore 
fortesas? — Ed omnamatine ye sis kloki, vekigante 
me, por la leciono: — Kurajo! Ja esas nur poka di: 
pose tu esos libera e repozos, tu iros al ombro dil 
alei. — Yes, el esas ya justa en memorigar da me la 
yuni qui laboras en la agri sub la vergo dil suno, o 
sur la gravio blanka di la riveri, qua dazlas e brulas, 
ed iti di la fabrikerii di vitro, qui esas nemovanta 
dum la tota dio, kun la vizajo inklinita super gas- 
flamo; e li omna levas su plu frue kam ni e ne havas 
vakanci. Kurajo, do! Ed anke en to Punesma ek 
omni esas Derossi, qua sufras nek pro varmeso nek 
pro somnolo, sempre vivaca, gaya kun sua lokli 
blonda, quale il esis vintre, e studias sen fatigeso e 
tenas cirkum su omni vekinta, quale se il freshigus 
Paero per sua voco. Ed esas anke du plusa, sempre vigilanta ed 
atencanta: ta obstinema Stardi qua pikas sua labii por ne 
dormeskar e quante plu varmesas ed il esas fatigita, tante plu il 
presas la denti e parapertas l’okuli, e semblas ke il volas manjar 
Pinstruktisto; e ta agema Garoffi tote okupata pri manufabrikar 
abaniki ek papero reda ornita per figureti de alumetuyi, quin il 
vendas po du centimi single. Ma esas Coretti, la maxim brava: 
kompatinda Coretti qua levas su ye kin kloki por helpar sua patro 

portar ligno! Ye dek-e-un kloki, en la skolo, il ne plus povas tenar 
Pokuli apertita, e la kapo falas a lu adsur la pektoro. E tamen il 
risukusas su, donas a su manufrapi sur la nuko, demandas 
permiso ekirar por lavar a su la vizajo, sukusigas e pinchetigas su 
da la vicini. Ma irge camatine il ne povis rezistar e dormeskis per 
dormo ek plombo. L”instruktisto vokis il laute: — Coretti! — Il ne 
audis. L’instruktisto, iritita, repetis: — Coretti! — Lore la filio dil 
karbonisto, qua habitas apud il, staceskis e dicis: — Il laboradis de 
kin a sep kloki por portar fashini. — L'instruktisto lasis il dormar, 
e duris facar leciono dum duimo de horo. Pose il iris al benko di 
Coretti e lente, suflante en lua vizajo, vekigis il. Vidante 
Pinstruktisto avan lu, il dopeskis pavoreskinta. Ma Pinstruktisto 
prenis lua kapo inter la manui e dicis ad 1l kisante lu sur la hari: — 
Me ne reprimandas tu, filio di me. La tua tote ne esas la somnolo 


dil indolenteso; ol esas la somnolo di la fatigeso. 


Ek Cuore da Edmondo De Amicis 
(traduko del Italiana da Tiberio Madonna) 


Ode la peemare di Merikia anciena 


Kad irgo duras en ica mondo? 

Ne sempre en ica mondo: nur kurtatempe. 
Quankam ek jado ol ruptesas; 

Quankam ek oro ol ruptesas; 

Mem plumo dil quetzal laceresas. 


Ne sempre en ica mondo: nur kurtatempe. 

eb 


Kad ni dicas lo vera, Donanto di Vivo? 
Ni nur sonjas, nur levas ni del sonjo. 
Omno esas nur sonjo. 


Nulu hike dicas lo vera. ... 


RD 


Kad ni hike advere parolas, Donanto di Vivo? 

Mem se smeraldin, mem se subtila unguentin 

ni donus al Donanto di Vivo, 

se vu advokesus per koliari, per la forteso dil aglo, dil tigro, 


on ne povus dicar ke irgu parolas pri lo vera en la mondo. 


RD 


La tota mondo es tombo e nulo eskapas, 
Nulo es tante perfekta ke ol ne decensas a sua tombo. 
Fluvii, riveri, fonti ed aqui fluas 

ma nultempe retrovenas a lia joyoza origini; 

timante li hastas al vasta domeni dil dio di pluvo. 


Plularjigante sua rivi, li facas la trista urno di lia enterigo. 


Plenigita esas la profundaji dil mondo per polvo pestal olim karno ed osto, 
olim vivanta korpi di homi qui sidis sur troni, judiciis, prezidis en konsilistaro, 
komandis armei, vinkis provinci, posedis trezori, ruinis templi, 
exultis pro fiereso, pro majesto, richaji, laudo, povo. 

Desaparinta esas ta glorii, quale desaparas la terorinda 
fumo qua ruktas ek la fairi infernal di Popokatepetl. 


Nulo lin rimemoras ecepte la pagino skribita. 

e pose velkos. 


ed 


Ne esas vera, ne vera ke ni venas aden ica mondo por vivar. 
Ni venas nur por dormar, nur por sonjar. 
Nia korpi esas flori. 

Quale la herbo verdeskas printempe, 


Tale nia kordii apertos su e burjonifos 


ed 


Nur kurtatempe ni esas en ica mondo. 
Per paco e plezuro ni pasez nia vivi; 
Venez, ni juez. ... 

Ho, se on povus vivar perpetue; 


Se on povus ne mortar! 


Tradukita da Brian Orate 

DE LA GENEZO DI LA BIBLO: 
LA KREADO DIL UNIVERSO 


1. En la komenco Deo kreis la cieli e la tero. E la tero esis 
senforma e dezerta, e tenebro esis super Pabismo; e la spirito di 
Deo flugetis super l'aquo. E Deo dicis: Esez lumo; ed existeskis 
lumo. E Deo vidis ke la lumo esas bona; e Deo separis la lumo de 
la tenebro. E la lumon Deo nomizis “jorno”, e la tenebron il 


nomizis “nokto”. Ed esis vespero, ed esis matino, la unesma dio. 


E Deo dicis: Esez firmamento interne di l'aquo, ed ol 
separez aquo de aquo. E Deo kreis la firmamento, e separis 
l'aquo, qua esas sub la firmamento, de laquo, qua esas super la 
firmamento; e divenis tale. E la firmamenton Deo nomizis 


“cielo”. Ed esis vespero, ed esis matino, la duesma dio. 


E Deo dicis: Kolektesez la sub-ciela aquo en un loko, ed 
aparez la sika lando; e divenis tale. E la sika landon Deo nomizis 
“tero”, e la kolektita aquon il nomizis “mari”. E Deo vidis ke lo 
esas bona. E Deo dicis: Kreskigez la tero verdajo, gazono, qua 
produktas semino, e frukto-arbori sur la tero, qui donas frukto 
segun lia speco, di qua la semino esas en ol ipsa; e divenis tale. E 
la tero kreskigis verdajo, gazono, qua produktas semino sua- 


spece, ed arbori, qui donas frukto segun sua speco, di qua la 


18 


semino esas en ol ipsa. E Deo vidis ke lo esas bona. Ed esis 


vespero, ed esis matino, la triesma dio. 


E Deo dicis: Esez lumi en la ciela firmamento, por separar la 
jorno de la nokto, ed oli reprezentez signi, tempi, dii, e yari; ed oli 
esez lumi en la ciela firmamento, por lumizar la tero; e divenis 
tale. E Deo facis la du granda lumi: la plu granda lumo, por 
guvernar la jotno, e la min granda lumo, por guvernar la nokto, e 
la steli. E Deo stacigis li sur la ciela firmamento, por ke li lumizez 
la tero, e por ke li guvernez la jorno e la nokto e facez difero inter 
la lumo e la tenebro. E Deo vidis ke lo esas bona. Ed esis 


vespero, ed esis matino, la quaresma dio. 


E Deo dicis: l'aquo aparigez vivanta kreaji, ed uceli flugez 
super la tero, sub la ciela firmamento. E Deo kreis la granda 
baleni, ed omna marala kreaji, quin aparigis l'aquo, segun lia 
speco, ed omna uceli segun lia speco. E Deo vidis ke lo esas 
bona. E Deo benedikis oli, dicante: Fruktifez e multeskez, e 
plenigez l'aquo en la mari, e la uceli multeskez sur la tero. Ed esis 


vespero, ed esis matino, la kinesma dio. 


E Deo dicis: La tero aparigez vivanta kreaji, segun lia speco, 
bestii e repteri e surtera animali, segun lia speco; e divenis tale. E 
Deo kreis la terala bestii, segun lia speco, e la animali, segun lia 


speco, ed omna repteri di la tero, segun lia speco. E Deo vidis ke 

lo esas bona. E Deo dicis: Ni kreez homo segun nía imajo, simile 
a ni; e li guvernez la marala fishi e la cielala uceli e la bestii, ed 
omna repteri, qui reptas sur la tero. E Deo kreis la homo segun 
sua imajo, segun la imajo di Deo il kreis lu; en formo di viro e 
muliero il kreis li. E Deo benedikis li, e Deo dicis a li: Fruktifez e 
multeskez, e plenigez la tero e submisez olu, e guvernez la marala 
fishi e la cielala uceli, ed omna bestii, qui movas sur la tero. E 
Deo dicis: Yen me donis a vi omna gazoni, qui produktas semino 
e qui trovesas sur la tota tero, ed omna arbori, qui havas fruktifiva 
semino en su; ici esez por vi manjajo. Ed ad omna terala bestii ed 
ad omna cielala uceli ed ad omna repteri sur la tero, qui havas 
vivanta anmo en su, la tota verda herbajo kom manjajo. E divenis 
tale. E Deo regardis omno, quon ilu kreabis, e vidis ke ol esas tre 


bona. Ed esis vespero, ed esis matino, la sisesma dio. 


2. Ed esis kompletigita la cielo, la tero ed omna lia apartenaji. 
Ye la sepesma dio Deo cesis facar la laboro, quan il facabis, ed il 
repozis dum la sepesma dio de sua tota laboro kompletigita. E 
Deo benedikis la sepesma dio e santigis olu, nam en olu il repozis 


de sua tota kreado. 


"Tradukita da David Kennard 

L’ARBORO DIL CIELO 


“Ni volas retroirar adheme! Ni volas retroirar adheme!” li 
duris repetar, klamante e frapante la pordo dil chambro di la 
patro, sempre plu violentoze. “Ma vi esas ja heme!” il klamis, 
ankore midormetanta e somnolanta, ed astonata da la stranja 
demando, qua subite vekigabis il en la kordio di la nokto. La sep 
filii ne cesis lia demando, e tandem la patro levis su ed iris apertar 
la pordo, quan il klefklozabis pro ke la seruro esis defektoza e la 
pordo parapertabis dal vento. Kande il apertis la pordo, 
frostiganta fremisego kuris tra lua tota dotso, e lua gambi 
paralizesis. Ho! teroro! Il ne povis kredar a sua okuli: lua filii ne 
plus semblis lua filii, li havis... 


Quo eventabis? 
Ni retroirez a la komenco. 


Petro Mondel esis humila e honesta rurano, qua kultivis la 
mikra agro qua cirkondis lua dometo, en qua il vivis kun sua sep 
filii e sua spozino. 


Omnamatine il portis la legumi e la frukti kultivita al merkato 
dil vilajo, e sucesis apene ganar la pekunio necesa por nutrar sua 
familio. Lua spozino laboris harde per sorgar sua filii e la domo, e 
vespere el kustumis brodar tuketi, quin el kelkafoye vendis en la 
ferii. 

La legumi kultivita da Petro esis tomati, kukurbiti e potati, e 
kom frukti il kultivis piri, abrikoti, cerizi ed oranji. Segun la sezoni 
il variigis la produkturi, qui partale uzesis anke por la nutrado di 


lua familio. 


Il anke probis ulafoye 
facar grefti, e tempope il 
prizis komprar semini di 
exotika frukti: ulafoye la 
planteti sucesis kreskar, 
altrafoye ne. La kultivo 
di to omna pasionizis il. 
De kelka tempo il 
kustumis arozar e 
sorgar anke mikra 
planto qua segun semblo naskabis spontane en la tero. Il sorgis 
amoze omna arbori, planti e planteti, lo ne nur esis lua laboro por 
vivar, ma ulo plu specala, ed il tre sufris kande parto dil kultivaji 
domajesis dal vento, dal grelo o da ulo altra; ante kurta tempo 
eventabis acidento en lua agro: kelka stoni, falinta forsan de la 
monto apuda konseque de tertremo, frapabis multi de la planti 
efektigante konsiderinda domajo. Fortunoze, pos risemir paciente 
omna planti, Petro sucesis reduktar la perdo a la minimo. 


Tandem la vetero esis tre bona, e la kultivaji kreskis rapide. 
La frukti maxim forta ed abundanta esis l’oranji, e la laborema 
viro vendadis multa korbedi de li. Ma anke la cerizi, dum la tarda 
printempo, kolorizis rede la cerizieri, e brilis che Porea lumo di la 


zs 


suno. La planteto spontana same kreskabis e divenabis 
bel arboreto, ube komencis 
videsar mikrega frukti verda. 
Pos kelka semani la frukti ja 
esis nombroza e granda, e 
pendis pezoze de la branchi: li 
havis bela koloro meza inter 
flava ed oranjea, kun sutfaco tre 
glata e formo ronda ma kelke 
longigita vertikale, ed esis tre 
granda, preske quante meloni. Ta 
frukti esis odoroza ed invitanta, e 


Petro rezolvis tranchar peceto ek 
un de li por probar la saporo: ol 


esis tre dolca ed agreabla! 


Petro volis facar surprizo a sua filii, e vespere, pos la dineo, il 
pozis en la centro di la tablo un de la nova frukti. Il facis sep parti 


e donis un de li a singla filio, qua entuziasmoze gustis ta bonajo. 


Pose li insistis por havar plusa peco, e Petro iris adextere por 
koliar un plusa frukto, qua anke dividesis sepe e donesis a li. Pos 
manjir ol, itere li komencis demandar la frukto, ma cafoye la patro 
refuzis severe, dicante a li ne exajerar, ed imperis ke li irez al liti 
sen protestar, nam ja esas kloko por dormar. 


Plu tarde anke Petro e Julia, lua spozino, iris a sua chambro 
ed enliteskis. Pos kelka tempo li amba ja dotmis, ed omno esis 


silenco. 

Ma subite komencis audesar bruiso di pedi qui marchas 
agitate, qui kuras hike ed ibe tra la chambro, qui ekiras la 
chambro e decensas, ed acensas desquiete, e dutas kurar adavane 
ed addope. Komencis audesar voci di infanti qui lamentas e krias, 
qui jemas e klamas: “Ube ni esas? Ube esas nia hemo?” E 
agiteso augmentis, e la bruisi e la voci audesis sempre plu multe. 
“Ni volas retroirar adheme! Ni volas retroirar adheme!” li duris 
repetar, klamante e frapante la pordo dil chambro di la patro, 
sempre plu violentoze. “Ma vi esas ja heme!” il klamis, ankore 
midormetanta e somnolanta, ed astonata da la stranja demando, 
qua subite vekigabis il en la kordio di la nokto. La sep filii ne cesis 
lia demando, e tandem la patro levis su ed iris apertar la pordo, 
quan il klefklozabis pro ke la seruro esis defektoza e la pordo 
parapertabis dal vento. Kande il apertis la pordo, frostiganta 
fremisego kuris tra lua tota dorso, e lua gambi paralizesis. Ho! 
teroro! Il ne povis kredar a sua okuli: lua filii ne plus semblis lua 
filii, li havis okuli acendita quale lumi di fari! Li sizis la patro ye 
brakii e gambi e tiris il de omna lateri. Julia komencis kriar e, 
hororigita pro la ceno, el probis helpar Petro e liberigar 1l de la 
sep infanti. Tandem il sucesis desatachar su de li e la spozi kuris 
adinfre. Li ekiris la domo, ma esis persequata dal infanti, qui en 
lagro rekoliis la stoni qui esis falinta kelka tempo antee, e qui esis 
akumulita da Petro en angulo; li komencis lansar la stoni kontre la 
genitori, qui rekoliadis li por evitar ke la filii lansez oli itere. 


Pos kurir dum kelka minuti, Petro e Julia sucesis desaparar 
de la vido dil infanti, e sideskis fatigita en la bosko. Sub la lumo di 
la hela luno, qua tanokte esis plena, li komencis observar la stoni, 
qui vere prizentis stranja karakterizivi. En un de la stoni Julia 
remarkis fenduro ek qua ekiris stranjega liquido griza. Petro 

dispecigis la stono duime, e deskovris, en la liquido griza, mikra 
buleti reda, qui esas ya egala a la semini quin il vidabis en la nova 
frukto! Anke la liquido griza ne esis tote nova por Petro: il 
rimemoris remarkir ol kande il koliis la frukti del arboro; ol ekiris 
la stipo en la punto ube la frukto esis atachita, ma ol ne fluis 
abundante, nur poka guti; pro to il ne donis graveso al eventajo, e 
pensis ke ol simple esas la sapto dil arboro. Ma per ica deskovro 
en la stono, l'afero chanjis. Tandem Petro deskovris kunligo inter 
la stoni e Parboro. 


Astonita da ta deskovri, la spozi iris itere adheme, ube li ne 
trovis l’infanti, qui esis fuginta. Petro e Julia esis en grand agiteso, 
ed il, kande ja esis matino, rezolvis irar che amiko geologo por 
demandar expliki e helpo. Il montris al amiko Lukas la stranja 
stono kun la liquido e la semini, ed il, qua agabis specala studi, 
povis dicar a Petro ke la stono ne esas terana. Ol apartenas a roko 
kun kompozuro qua trovesas en planeto extera a la sistemo 
sunala. Ta planeto recente kolizionis kun asteroido, e fragmenti 
dil planeto frapita desatachesis de ol e komencis vagar tra 
Puniverso. Tre probable “meteorito, qua esis ya un de ta 
fragmenti, falis adsur la tero, e disruptesis aden stoni pro la shoko 
kontre la sulo dil tero. Ma co evidente mustis efektigar mikra 
sukuso di la tero. 


“Ho!” klamis Petro. “Yes! Nun me komprenas la tertremo 
eventinta kelka tempo ante nun! Me kredis ke la tertremo 
efektigis la falo di stoni del apuda monto. Tote kontree, la stoni 
ne apartenas al monto, ma “meteorito falis de la cielo e, kande ol 
arivis surtere, ol efektigis la tertremo, e dispecigesis da la shoko 
aden multa stoni.” 

“Yes!” respondis Lukas. “Ed un de la fragmenti, sur qua esis 
semino dil arboro, penetris la tero di tua agro, naskigante la nova 
arboto.” 


“Ya tale! Ol esas arboto exterterana!” klamis Petro. 


“E tua filii manjis olua frukti! Pro to li aquiris identeso dil 
exterterani vivanta en ta fora planeto! Nun li volas retroirar a lia 
hemo, e divenis agitata e desquieta. Li perdis Pidenteso di tua filii, 
yen explikita lia konduto.” 


“Ma... anke me e Julia probis peceto di la frukto, e nulo 


eventis a ni.” 


“Evidente mikra peceto ne havis efekto. Ma granda quanto 
de la frukto sucesis transformar tua infanti.” 


“Ho, no! E nun, quale me povas salvar li?” 


“Tu mustas absolute tranchar Parboto! Ol konstitucas 
kunligo inter lia mondo e la nia, nam ol vivas sur nia sulo, kun 
radiki en nia teto.” 


Petro kuris adheme por tranchar Parboro, ma trovis Pinfanti 
qui, retroveninta, tormentis Julia. Kande li videskis Petro, li lasis 
Julia e lansis su sur il, tirante e sukusante il. Il ne povis movar e ne 
povis parolar, nam un del infanti tenis manuo avan lua boko. 
Tandem Petro sucesis liberigar sua boko, e klamis a Julia ke el 


tranchez Parboro. 


Julia komencis kurar adextere por atingar Parboro, ma 
evidente l’infanti exterterana ne volis ke el tranchez ol, e blokusis 

el meze dil voyo. Lore Petro prenis la hakilo e rapide atingis 
Parboro komencante hakar ol kun energio. Ma quik Pexterterani 
lansis lauta krii, e sizis amba brakii di Petro kun nekredebla 


forteso. 


Petro e Julia semblis ne sucesar, nam quar del exterterani 
tenis il, e tri de li tenis el. Lia forteso kompreneble ne esis la 
forteso di lia filii, ma forteso superhoma, exterterana. 


E pluse, komencis pluvar! La tero divenis mola e fangatra, e 
Partri di la spozi, sizita e blokusata dal infanti, lente sinkeskis en la 


tero. Petro e Julia deskurajeskis e desesperis. 
E la pluvo dutis, e la vento suflegis, e la stutmo koncertis. 


E subite, yen fulmino! Pavoriganta fulmino! Teroriganta 
fulmino! 


Liberiganta fulmino! 
Ol frapis Parboro cindrigante ol nemediate. 
Yen libera Petro e Julia. Yen itere lia filii. 


Ed omno finis. 


Tiberio Madonna 

Me audas tu 

tua pazi 

qui decensas l'eskalero 
ek ita stranja materio 
qua semblas vitro 

ma bruisas quale sablo 
e me vekas. 

Ma esas nokto 

ankore nokto 

ankore 

dum du dii. 

Laborar nokte 

e dormar jorne... 

ho! 

Kande me kustumeskos 
to omna? 

E to ja esas 

de tri longa yari 

qui tamen 

esas un. 

Ma me juas 

la nova facinanta kozi 


di ca facinanta loki 

la floki 
ek lumo orea 
qui falante dansas cirkum ni 


dum preske omna krepuskuli. 


La mikra buli 

ek rozea vaporo 

qui lejer 

flotac en la matinal aero 
por pose dissolvesar 

lente 

e desaparar pokope 
nepercepteble. 

E maxim facinanta 
inter omno 


l’astonanta kreuri 


qui esas kam la silenco di nia terana 


le mea preferata: anciena papilioni 
la fablatra papilioni ma ka lia vivoza multa kolori 
kun la hipnotigiva flugado ne donis plua plezuro 
di sua ali kam ca febl azuro 
diafana diafana 
nur apene farbizita e monotona? 
per pal azuro. Ho! Itere 
Ed azurea semblas la nostalgio 
la blanka luneto parolas vice me 
quan me videskas e sufokas mea forsata 
tra un del ali optimismo. 
dil amikesema papiliono La lejera papiliono 
qua pozis su semble ofensita 
simpatioza da mea pensi 
sur mea nazo. subite forflugas 

ĝi del nazo. 


Lu semblas lektir 
en mea mento... 

E la luneto azurea 
retrodivenas blanka, 
lu esas sat mikra 


por esar enklozita 


tote en l'aleto 


dil lejera flugivo 
La melodioza bramo | 
ma olca bone agis 
di tal kreureti | 

per forflugar rapide 
esas preferinda 


Za 


nam lua ali ne sucesabus 
enklozar 

Paltra luno 

la granda luno 

qua esas aparonta. 
Lua lumo 

qual nivoza suno 
blankigas omno 

ed igas omno 

qual anciena filmo 
konsumita 

di nia anciena mondo 
destruktita. 
Fortunoze 
l’impozanta 
opresanta lunego 
rapide aparas 

e rapide 

desaparas. 

E me rapide marchas 
ed ekiras la domo 


kande tu vokas 


mea nomo 

de extere. 

Mea pazi trairas 

la redherba gardeno 

til la fonteno 

kun lua aquojeto 
spiraloforma 

quale omna fonteni 
qua por me 

forsan nur por me 
ankore nun 

esas stranja. 

E me atingas tu 

qua regardas me 

per tua regardo 

quaze reprochanta 
qua semblas volar dicar 
“kande tu cesos, 
nesanigebla romantiko, 
revar pri nia tero perdita 
glutita 


da la suno?” 


J iberio Mai lenna 


MEMORAJI PRI MIKRA PLANETO 


Tempope, me hazarde foliumas kelka kayeri, quin amiko di me 
lasis (La Kayeri di H. Ork). 


Yen quon il, ul-loke, ibe skribis: 


“Esis la triesma dio di mea vizito e, pos longa jotno, me e mea 
simpatiinda Orkan amiko e guidanto sideskis ye benko, che 
publika placo, por kelke repozar. 

E ni joye babiladis. 


Quo? Kad esas ulo plu komuna kam du amiki babilanta... pri 
omno... pri nulo... che benko... che placo? 


Nulo, ecepte ke: 


Unu — me! — esis Terano!, — Paltru, Orkano! — en forega planeto, 
en distanta galaxio! 


Ka ne-kredebla? Lo ne importas. 
Kredez, se vi volas, o se vi povas kredar lo. 


Ni esis babilanta, ye placo, ye utbo, en tre fora planeto, en 
distanta galaxio, che la mikra planeto Ork. 


31 


Quo?... Kad esas benki, kad esas placi ibe? 
Yes, kredez, esas amiki, esas benki, esas publika placi en Ork. 


E ni agreable babiladis, tempope ridanta, tempope amikale 
diskutanta. 


La vespero esis bela, la konversado animoza e, yes, l'Orkan 
someral vesperi favoras langoranta konversadi. 


C4 Vua planeto esas vere stranjega — me dicis. (Me jus, itere, 
remarkabis ta stranj Orkan drak-tirata taxii). 


(8 Ka vu tale opinionas? — il questionis. 

C4 Yes — me dicis. 

C4 Exemple? 

C4 Exemple»... La veturi... 

C5 La veturi? 

Cg Yes, ta stranja karosi, kad ico ne esas stranjajo che developita 
civilizeso quale la vua? Ka ne esas stranjajo lente vehar per 


ne-komoda vehili, tirata da draki, vice voyajar per plu rapida e 
komfortoza motor-veturi? Ed esas mem plu moderna motot- 

C5 


vetuti che Ork, ka ne? Quankam poka, adminime kelka ek li 
esas mem bona. Pro quo esas tante poka motor-vetuti che vi? 


Pro ke li ne esas perfekta. 
Perfekta? Vu astonas me. 

Yes, li esas defektoza. 

Ka via drak-tirata vehili ne esas lo? 
Ka vu tale opinionas? 


Yes, me tale opinionas. 


Il regardis me, pensema: 


cg 


Kredez, nulu sucesas konvinkar ni pri la superioreso di la 
motor-veturi. Li ne esas perfekta. 


Ka li mustus esar lo? Kelka ek li esas mem plu bona kam... 


Forsan — il interruptis me —, ma ankore preske nulu che nia 


planeto interesesas pri oli. 
E pro quo? 


Unparte pro la motor-amatori ipsa, me opinionas. Altraparte, 
pro la publika opiniono, generale. 

To esas? 
Singla vetur-klubo nur aceptas e favoras sua vetur-modelo... 
Vetut-klubo... vetur-modelo... 


Yes 
perfekta o preske perfekta, e ne aceptas altra koncepti. Omnu 


, singla vetur-klubo judikas sua vetur-modelo kom 
proklamas la ne-superirebla qualeso e superioreso di sua 
vehilo. Ma li omna havas defekti. 


Ma, ka on ne povus kunvenar e deliberar pri la maxim 
aceptebla modelo? L’avantajo dil motor-veturo semblas esar 
plu kam evidenta. 


Ma to esas ya la trublo. Qua esas la modelo aceptebla? 
Me ne komprenas. 


Atencez, — il dicis — quankam la diferanta modeli sequas baza 
principi, esas diferi inter li e, fakte, singla skolo simple odias 
audar pri altra sugesti e propozi. Nulu aceptas extera 
propozaji. La vetur-klubi esas quaze separita sekti e la vetur- 
skolo maxim konocata, malgre la generala skeptikeso, 
religioze kredas pri sua finala triumfo. Li havas plu multa 
veturi, plu multa repareyi, plu multa propagando, plu multa 
*resursi e, fine, ka li aceptus perdar omna sua til-nuna 
kolokaji? 

C4 Ma kad ico esas kredebla? 


(3 Fakte — il duris — tam balde kam mortis Hiekz-zo, la grand 
inventinto, ilta qua developis unesma sucesoza motor- 
veturo, ilua zeloza sequanti decidis interdiktar itga modifiko 
relate lua inventuro. Ica devus restar quale la Mastro 
konceptis olu. Or, POrkani ne aceptis la Hiekz-zoal 
inventuro, poke o nule savas pri olua modifiki, nulu volas 
savar pri nova o diferanta vetur-modeli. Pro to, ca-die, nut 
kelk idealist ankore okupas su pri motor-veturi che nia 
planeto e la majoritato regatdas li nur kom sen-futura hobio, 
simpla bizarajo... 


Ed il subite interruptis su: 
C3 Ba! Sat multe pri motor-veturi! Ni irez vidar la Luni! 


Ed il pronte advokis pasanta taxio, stranj e pezoza karoso, tirata 
da tri hororigiva drakatra kavali. 


Ni acensis la stranjega veturo, e lente vehis tra la chef-urbo di 
Ork. 


Ye la horizonto, la sis luni di la mikra stranjega planeto jus 
komencabis olia cielala danso. 


Herder Sa 
= 


(Poemo originale kompozita en Interlingua) 


Sonoraji *xenofonial 
Muziko exterteran 
Radio-teleskopo recevis 


signali neexplikata 


Qua kant a ni trans 
spaci interstela? 
Qua pleas instrumenti 


nultempe audita? 


La melodii enigmata 

vekigas fantazii halucinala, 
mola sonji lumizata 

dal dansanta radii flava e reda 
de suni lulanta l'imaginado 


di ni, pavorem terani 


Voco stranja dicas vorti 


artikulata da longega lango 
e labii tensit ed ocilanta 
vokali profund e klozita 
triftongi akrobatal 

vorti nedicernebla 


intense stuporiganta 


Ni ne es sol 
la vivo profit inter steli 


inteligenteso habit la galaxii 


e se komunikado langal 
ne funcionos 

ni komunikos matematike 
sur bazo di konstanti fizikal PALM 
- la linguo universal a 


Marcus Jeriplor 
(tradukita da Tiberio Madonna) 


Q) 

E yen a vi l’originalo: 


Sonoritates xenophonic 
Musica extraterrestre 
Un radio-telescopio ha recipite 


signales inexplicate 


Qui canta a nos trans 
spatios interstellar? 
Qui sona instrumentos 


nunquam audite? 


Le melodias enigmatic 
evelia phantasias hallucinatori, 
molle sonios illuminate 
del ballante radios jalne e rubie 
ex soles cunante le imagination 


de nos, pavide terranos 


Un voce estranie dice verbos 
articulate per un longissime lingua 


e labios tense et oscillante 

ll 


vokales profunde e clause 
l triphthongos acrobatic 
2 parolas indistinguibile 


intensivemente stupefaciente 


Nos non es sol 

le vita profita inter stellas 
intelligentia habita le galaxias 

e si communication lingual 

non functionara 

nos communicara mathematicamente 
sur un base de constantes physic 


- le lingua universal 


Ek Domai e pensatas 
da Marus Aeriptar 


(p) 

NIUZI 


Spaco: chaso di exterterani “varma” per 
superteleskopo 


Washington, 5"“ di junio 2013. — Grupo de exploristi dil 
universitato di Havayi e dil universitato di Freiburg esas studianta 
la posibleso serchar la vivo exter la tero per radii subreda, t. e. 
kaptante Pecesi di varmeso di la planeti. Por facar to, quale on 
lektas en la revuo Astronomy Magazine, tamen on bezonus 
konstruktar la maxim granda teleskopo irgatempe vidita. “L’ideo 
dil bazo — explikas Jeff Kuhn, inter Pautori di la studio — esas ke 
populi exterterana sufice 
progresinta produktas 
supozeble plu mult ener- 
gio kam olta quan li 
recevas de sua stelo. Ica 
difero  energiala, des- 


kovrebla per la subredi, 
esus la traco di lia pre- 
zenteso”. Por kaptar ica signali, la ciencisti esas serchanta pekunio 
por konstruktar la teleskopo, quan li ja nomizis Colossus: teleskopo 
kun precipua spegulo havanta diametro de 77 metri, qua povus 
trovar centi de planeti kun la dimensiono di la tero (e plu granda) 
e qua esus dotita per sentivega *koronografo. (AGI) 

Quale chasar  exterterani per mikra 


submerso-navo 


12"" di junio 2013. — Chaso di vivo exter la tero en 
submerso-navo; qua forsan ne esos granda quale iti qui trairas 
l'oceani, o flava quale ita di le Beatles, ma povos irge skribar 
importanta pagino di nia historio. 


Nam esos unu tam granda kam la duimo de normala ladeto 
di Coca-cola, ta qua exploros Europa, la satelito naturala di la 
planeto Jupitero. Ibe, segun la studiisti, sat probable on povus 
deskovrar ula formo di ento vivanta. 


Segun lo anuncita dal “sito Astrobio.net, la projeti por l'aparato 
esas ja pronta ma, anke pro la krizo ekonomiala, ankore ne esas 


dato por la misiono qua iras chasar exterterani. 


La mikra submerso-navo esas partikulare apta por deskovrar 
la sekretaji gardata da Ewropa, nam la satelito konstitucesas en 


granda parto da oceani glacieskinta. 


La sistemo elaborita dal Jet Propulsion Laboratory di la Nasa e 
dal universitato Suediana di Uppsala sucesos tenar atingebla la 
kusto di la misiono, sive pro ke la kusto dil lanso esas 
proporcionala al pezo, sive pro ke suficus truo tre mikta por 


atingar la strato di aquo. 

“On povus ja facar omno per la teknologio quan ni disponas 
nunatempe; — certigas l'experti — la retrokonto por la lanso a la 
setcho dil exterterani ne esas tante fora. (Giovanni Santaniello — De 
Hassodigitale.it) 


Pos 100.000 yari la homi  similesos 
Pexterterani 


12” di junio 2013. — La ciencisti studiis quale ni esos pos 
100.000 yari. Segun la specalisti, Pevoluciono, l’injeniorarto 
genitala e la konquesto di la spaci kosmala influos remarkeble 
Paspekto di la homi. 


La fronto di la personi divenos plu ampla pro ke Pevoluciono 
efektigos kreskado di la cerebro. Pos la koloniigo dil Sistemo 
Sunala e la transiro di olua limiti, pro l'absenteso dil suno l'okuli 

di la homi aquiros la dimensiono di pladeto, e la pelo aquiros 
partikulara pigmento qua defensos ol de la radii superviolea. La 
palpebri esos plu dika e la brovi plu longa pro l'absenteso di 
gravitado. Ultre to, la genitori havos la posibleso decidar quala 
esos Paspekto di la filii. (De La Voce della Russia) 


ENIGMATO: 
LA TRI DISKI 


Fred e Katerina sidis en chambro. Kristina eniris e dicis: 
“Yen tri diski — du blua ed un reda. Me pinglagos un disko sur via 
dorso, e depozos la triesma aden mea posho sen ke vi vidos la 
koloro di olu. La unesma persono qua povos dicar a me la koloro 
di la disko sur la propra dorso recevos bon premio.” 


Fred regardis la disko sur la dorso di Katerina e tacis. Lore 
Katerina saveskis qua esas la koloro di la disko sur elua propra 
dorso, e recevis la premio. 


Qua esis la koloro di la disko sur la dorso di Katerina, e quale 
el saveskis ta koloro? 


(La solvo en la sequanta numero) 


Enigmato furnisita da Ra/pb Midgley 

RECEPTO: 
LA PIZZA 


Por facar la bazo ek 
pasto on bezonas: 

1 kilogramo de farino, 

2 kubeti de biro-hefo, 

1/2 litro cirkume de aquo 
varmeta, 


salo. 


Solvez la hefo e la salo en 
l'aquo varmeta, e komencez mixar 
ol kun la farino per la manui, 
adjuntante Paquo pokope. Durez 
petrisar til obtenar pasto kompakta qua desatachesas facile de la 
labor-planajo. Pozez ol en kontenanto farinizita qua esez duople 
plu granda kam la pasto, e kovrez ol per humida tuko. Pos du 
hori cirkume la pasto esos kreskinta: prenez ol e distensez ol en 
oleizita tortuyo larja e basa, tirante e ne presante (en realeso la 
quanto de pasto obtenata suficas por plura tortuyi). La pasto 
distensita devas esas tre dina, min alta kam la groseso di fingro. 
Kondimentizez la pasto per pozar sur olu tomato-sauco ja 
salizita, oliv-oleo ed: 


alio, origano, anchovo-fileti salizita e nigra olivi (por facar la 
pizza Napoli-ana), 

od: 


mozzarella (speco partikulara de fromajo fresha) e bazilo 


(por facar la pizza Margherita); 


on povas anke facar pizza plu richa per adjuntar sur la pasto, 
ultre mozzarella e bazilo, un o pluri de ca ingredienti: 
shinko dolca, fungi, sociso pikanta, artichoketi, berenjeni 


fritita, maizo, edc. edc. edc. 


Pozez la tortuyo kun la pasto kondimentizita aden la forno ja 
varma ye cirkume 200% centigrada e lasez ol bakesar dum 15 


minuti cirkume. 
Bon apetito e ne eskaldez la lango! 


Tiberio Madonna 


SPRITAJI 


En kazerno, soldato demandis a sua kapitano permiso irat 
adheme e testar ibe dum kelka dii. La motivo dicita esis ke naskos 
filio di lu. La kapitano, kompreneble, grantis la permiso. Pos tri 
dii la soldato retrovenis a sua kazerno e la kapitano questionis il: 

“Nu, ka lu esas maskulo o femino?” 
> 
La yuna soldato respondis: 
“Sioro kapitano, ton me savos pos non monati.” 


me 


Aviacisto naracas sua entraprezi a grupo de amiki. 

“Imaginez la “situaciono. Nebulo tante densa ke on ne 
sucesis vidar plu fore kam du metri, la motori domajita, la 
benzinuyo komplete vakua...” 

“E quale vi salvesis?” 

“Fortunoze ni ankore ne departabis!” 


RD 


Leciono di teorio. Expliko da docisto a lernanti: 
“La projektilo havas trajektorio qua esas parabola pro la lego 
di gravitado ma, mem se ta lego ne existus, ol falus irgakaze pro 


sua pezo.” 


RD 
En oficeyo di rekruto por la mar-atmeo, on questionas 
volontario: 


“Ka vu savas natar?” 
“Pro quo? Ka vi ne havas la navi?” 


RD 

Leciono a lernantaro. 

“Quo esas la patrio? Respondez Mavel.” 
“Me ne savas lo.” 

“Ho! La patrio esas tua matro.” 
Sequanta-die: 

“Quo esas la patrio? Respondez Pigan.” 
“La patrio esas la matro di Mavel.” 


mV 
“Onklineto, pro quo l'uceli havas la plumi?” 


“Pro ke sen plumi li esus tre leda.” 
“Onklineto, pro quo tu ne metas la plumi?” 


eb 


“Jentila siorino” dicas Bobby, “ka vu povus apertar la greto 


por me?” 


“Certe, kara. Qual infanto simpatiinda! Yen, ka tu vidas? Lo 
esas tre facila, anke tu povabus agar lo.” 


“Danko, me agos lo altrafoye, kande la verniso esos 
sikeskinta.” 


ed 


Du viri evoza. 


“Kande me esis yuna, me okupis me pri chasado e pri bela 


mulieri.” 


“E quon tu chasis?” 


»” 


“Bela mulieri!... 

MAVICE SED 


Inter la Latinaji qui trovesas segun mea opiniono en tro 
granda nombro en nia linguo, aparte en la partikli, esas anke sed. 
Ta vorto uzesas nun en nula vivanta linguo; ol havas la desfacila 
sono d, quan multa nacioni ne povas pronuncar korekte en fino di 
vorti: la Rusi, la Germani e la Dani nevariante dicas se vice sed. 


Kontre sed parolas precipue la cirkonstanco, ke ni havas 
formo preske internaciona, nome wa: I. za, S. mas, V. mais, ma 
anke memorigas la Holandana waar e la Skandinaviana men. Anke 
la Finlandani havas samsenca vorto komencanta per mm: mutta. 


Ta stranja akordo inter vorti di tote diferanta etimologio ed 
origino donas a me okaziono por remarko pri linguala psikologio. 
Kad on povas alegar kauzo, pro qua omna ta vorti komencas per 
la sama sono 77? Pro quo la Romana populi, vice konservar la 
Latina sed, komencis dicar magis, qua signifikas primitive “plu”? 
Pro quo la Holandani dicas maar, di qua la originala signifiko esas 
« 


nur”, por la sama ideo? E la Skandinaviani men, qua esas 


konfuzajo di meden “dum, kande”, e formo basa-Germana wan, 


3 


men, sionifikanta “nur”? 


Me kredas ke la prefero vidata en omna ta formi por la sama 
konjunciono povas explikesar per la fakto ke tre ofte, kande on 
volas kontredicar ulo, quon altru dicis (o korektigar ulo, quon on 
ipsa jus dicis) on hezitas, on konsideras la dicenda vorti ante 
pronuncar li, od on komencas duime parolar sen exakte savar, 

qua vorti esas maxim bone uzenda. Ma se on komencas tamaniere 
mi-parolar, havante la labii klozita, la rezulto esas precize e necese 
la sono 77, plu o min longa. Notez ke la interjeciono qua skribesas 
en diversa lingui 4, esas nulo altra kam ca longa 7 sen vokalo. 
Esas do naturala ke, volante expresar kontredico od objeciono, 
on preferis en multa landi vorti komencanta per ta sono, mem se 


on forsesis por to chanjar poke la senco di ula existanta partiklo. 


La votto ma semblas do havar ne nur l'avantajo esar plu 
internaciona kam sed, i.e. plu facila por multa milioni, qui havas 
vorto tre simila en lia propra lingui, ma anke l'avantajo permisar 
plu kam sed la hezitanta, repozanta nedecidiva o deliberanta 
pronunco di l'unesma sono qua karakterizas tam ofte objecionala 
e kontredicanta frazo. 


Otto Jespersen 

NOVA OFICALA VORTI 
(La listo kompleta) 


Hike vi trovas publikigita la listo kompleta de omna vorti 
oficaligita depos la yaro 2003. Apud singla vorto anke indikesas 
inter embracili Pexakta dato dil oficaligo. 


achent.o. (26"* di aprilo 2012) Stranjera, regionala o sociala 
aparta pronunco e frazomelodio di ula linguo [A accent | F 
accent | G Akzent | H acento | I accento | R axrrerr]. 


arob.o. 126"“ di aprilo 2012} Signo (0, uzata i.a. en adresi 
elektronikala [A “at” sign | F arrobe | G At-Zeichen | H arroba 
| I chiocciola | R cobaxa]. 


autostop.o. (26"“ di aprilo 2012) Haltigo di vehili 
transitanta por demandar transporto gratuita ad ula loko [A hitch- 
hiking | FH auto-stop | G Trampen, Autostopp, per Anhalter | 
FI autostop | R aprocron]. 


basketbal.o (26"“ di aprilo 2012} [Spor] Sporto en qua du 
kin-homa esquadi esforcas lansar balono per la manui aden 
Padversa “goluyo, olim korbo, nun reto kun apertita fundo e 
pendanta de metala ringo ye singla extremajo dil agro [AF 
basketball | G Basketball | H baloncesto | I pallacanestro, 
basket | R 6acxer60A]. 

bebe.o. {26™ di aprilo 2012) Tre yuna infanto [A baby | F 
bébé | G Baby | H niño, bebé | I bambino, bebè | R pe6ĉHOx]. 


blog.o 126" di aprilo 2012) [Inf] Situo che Interreto, 
ordinare kreita ed aktualigata da nur un persono, kontenanta 
artikli, komenti, raporti, edc, ofte anke imaji e *video-dokumenti, 
ordinare montrata segun inversa kronologial ordino [AFHI blog 
| F blogue | G Blog | H bitácora | R 6401]. 


chao {26™ di aprilo 2012) (zwzerjeciono). Expresuro di saluto 
neformal qua uzesas kande on separas su de ulu (= #/ /a rivido) [A 
ciao | F ciao | G ciao, tschau | H chao, chau | I ciao | R aao]. 


datum.o. {26™ di aprilo 2012) Singla elemento analizebla e 
traktebla dal intelekto o da aparato (precipue komputero), pot 
obtenar informo, konoceskar o solvar problemo, ede: kolektar 
datumi | fidinda datumi | mankas datumi pri lu [A datum; (~i) data | 
F donnée | G Datum; (~i) Daten | HI dato | R Aauume]. 


dijital.a {28™ di novembro 2012) 1 Prizentanta informi per 
cifri, ne per montrilo: dijitala horlojo. 2 Funcionanta per limitizita 
quanti, nechanjebla kontinue: dijitala “komputero, televiziono |A 
digital (representing information by numbers) | FGH digital | F 
numérique | I digitale (numerico) | R nudbposoŭ]. 


diskriminac.ar (28" di novembro 2012) (tr Desfavorar 
persono o gtupo de personi pro lua o lia individual traiti od 
opinioni (taso, sexuo, sexual preferi, evo, sociala klaso, partiso, 
religio, edc) [A to discriminate against | F discriminer | G 
diskriminieren | H discriminar | I discriminare | R 


AHCKDHMHHHpOBATe]. diskriminac.o. Tala ago: diskriminaco sexual, 

rasal, politika! [A discrimination (against) | F discrimination | G 
Diskriminierung | H discriminación | I discriminazione | R 


AHCKPHMHHANHA ]. 


ekosistem.o (28" di novembro 2012} [Ekol] Sencese 
interrelatanta ensemblo de “biocenoso e biotopo [A ecosystem | 
F écosystéme | G Okosystem | HI ecosistema | I biosistema | R 


9KOCACTEMA]. 


eskalator.o. {28™ di novembro 2012) Mashinala eskalero ek 
movanta gradi, por transportar personi adsupre ed adinfre inter 
diferanta etaji o niveli, precipue en granda butiki, aeroportui, 
subtera fervoyala stacioni, edc [AF escalator | F escalier 
mécanique, escalier roulant | G Rolltreppe, Fahrtreppe | H 
escalera mecánica, escalera automática | I scala mobile | R 


9ckaAaTOp]. 


etni.o (28”" di novembro 2012} [Ezwog.] Grupo de homi qui 
sentas su unionita da komuna genealogio od ancestreso, reala od 
imaginata, ed ordinare anke da komuna linguo, kulturo, kustumi, 
ritui o religio: e/miala konflikti [A ethnic group | F ethnie | G 
Ethnie | HI etnia | R »rgoc]. 


eur.o {28™ di novembro 2012) [Ekow.] Pekunial unajo dil 
Uniono Europana (€): la abonpreco di Progreso kustas 10 euri [AFHI 
euro | G Euro | Respo]. 


fax.ar 128” di novembro 2012) (7) Sendar texto od altra 
dokumento per sistemo elektronikal uzanta telefon-lineo: faxez a 
me la raporto [A to fax | F faxer | G faxen, fernkopieren | H 


enviar por fax | I faxare | R moceIAaTB «parc, nepeAaBaTb parc]. 

fax.ilo. Aparato uzata por faxar ulo [A fax machine | FHI fax, F 
télécopieur | G Fernkopierer, Faxgerät | R reaedpakc, parc]. 
fax.ur.o. Dokumento faxe recevita [AFHI fax | F telĉcopie | G 
Fernkopie, Fax | R haxc]. 


festival.o. {28™ di novembro 2012) Serio de eventi muzikal, 
cinematografal, teatral, edc [AFHI festival | G Festival | R 
cpecrusaar]. 


flashar (28" di novembro 2012) (wm Emisar forta 
instantala lumo-radii [A to flash (emit light for an instant) | H 
emitir un destello | I emettere un flash, un lampo di luce | R 
BCHPIXHBAT]. flash.er.o. Aparato qua emisas forta instantala lumo- 
radii, maxim aparte en fotografili por fotografar ulo en loko poke 
lumoza, ed anke irgo quo flashas [A flashgun; flasher (device) | 
FHI flash | G Blitzlicht | R þoroscrsmka; Bcrbmka]. 


fonem.o {28™ di novembro 2012} [Ling] La maxim mikra 
fonologial unajo [A phoneme | F phoneme | G Phonem | HI 
fonema | R ponema]. 


fonologi.o (28" di novembro 2012) [Ling] Fako di la 
linguistiko qua studias la fonemi, t. e. la foni di ula linguo qui esas 
kapabla transmisar distingi di la signifiki [A phonology | F 
phonologie | G Phonologie | H fonologia | I fonologia | R 
pomoAOrmA]. 


Kompilita da Tiberio Madonna 


53 


PRI LA CIENCALA PRINCIPI 


L’artiklo 1 di la statuti dil ULI - Uniono por la Linguo 
Internaciona (Ido) - kontenas ica frazo: 


“L'Uniono konsideras la lingno internaciona Ido ne kom perfekta e 
netushebla, ma kom sempre perfektigebla segun ciencala principi.” 


Nu, quo esas ita ciencala principi pri qui on parolas en l'artiklo? 
Quoniam ne omni savas lo, me deskriptos li hike. 


Kande on parolas pri ciencala principi sequata en la developo 
di la linguo, quik venas a la mento la fonto-lingui di Ido: la lingui 
Angla, Franca, Germana, Hispana, Italiana, Rusa (tezumata en 
l’abreviuro AFGHIR), egardenda en la procedo di selekto, ek qui 
on extraktas la nova vorti di Ido, por ke oli esez maxim 
internaciona. 


Yes, to esas la principo di maxima internacioneso, ma ica 
esas nur un de oli, existas adminime kin plusa principi; yen oli: 


1- maxima internacioneso; 

2 - maxima klareso di la radiki; 

3 - sparo linguala (atencez: me ne dicis “maxima sparo”); 
4 - logiko e precizeso dil elementi e dil kompozado; 
5 - renversebleso; 

6 - membreso di la vorti en vorto-familii. 

Ca principi esas aplikenda samtempe, kande lo esas posibla, 
ed esas strikte konektita; tamen li esas anke subordinita Puni a 
Paltri, nam ulafoye povas eventar ke du de ca principi kolizionas 
Puna kun Paltra, e do en tala kazi on mustas decidar qua de li 
devas prevalorar super l'altra. 


Exemple la 3ma e la 4ma principo esas sive en Ido sive en 
Esperanto, ma ca du lingui ordinas la du principi en maniero 
diferanta: en Ido la sparo linguala esas subordinita a la precizeso, 
ma en Esperanto ne. Pro to en Esperanto on sparas Puzo di 
sufixo kande on pasas de instrumento a verbo (martelo -> marteli), 
ma to produktas konfundi kun la kazi en qui on departas de verbi: 
ludi > ludilo esas nekongruanta kun marteli -> martelo; la difero 
esas ke pri marteli on departis de substantivo por formacar verbo, 
ma kande on lektas la verbi /udi e marteli on ne povas savar ica 
difero sen konsultar dicionario, e do on ne quik savos ka dicar 
martelo o martelilo por nomar l'instrumento; do hike anke mankas 
renversebleso. En Ido on adoptis sufixo uzenda kande on pasas 
de instrumento a verbo, nam logikale Pago ne darfas havar la 
sama nomo kam l'instrumento, to esus kontre la 4ma principo, e 
pro to de martelo on formacas martelagar, obtenante anke 
renversebleso. 


1 - Maxima internacioneso: on devas selektar la radiki qui 
esas en la maxim granda nombro di lingui naturala, deformante 
oli minime posible; 

kompreneble, kande ne existas vorto internaciona e singla 
linguo agas en sua propra maniero, to ne esas posibla; ulafoye on 
rekursis a la Latina, ma anke to ne sempre esas konvenanta. 


2 - Maxima klareso di la radiki: la maxima internacioneso 
esas subordinita a la maxima klareso, qua esas la principo maxim 
importanta; on devas selektar, exemple, du vorti por du signifiki, 
se un sola vorto povus efektigar miskompreno, mem kande la 
lingui naturala uzas nur un vorto; pro to, exemple, Ido adoptis 
kargar e cbarjar por du senci diferanta, por qui la lingui naturala 
uzas nur un vorto: ma Ido, kom linguo internaciona, mustas esar 
maxim klara. On devas sorgar evitar irga ambigueso en la selekto 
di la radiki, ed anke en la formaco di kompozuri (videz la “esma 
punto). 


3 - Sparo linguala (mea profesorino di linguistiko en 
Puniversitato ofte parolis pri ca principo): on darfas omisar 
elementi ne necesa, qui igus la vorti tro longa, ma kondicione ke 
to ne kontreagez altra principi; 


pro ca principo, exemple, en Ido on dicas enirar vice adenirar, 
dezerto vice dezertajo, drinkajo vice drinkatajo, progresigar vice 
progresantigar, e. c. 


4 - Logiko e precizeso dil elementi e dil kompozado: me 
ja explikis to supere, kande me parolis pri martelo e martelagar, on 

mustas havar, por klareso e renversebleso (pro to me dicis ke la 
principi esas strikte konektita), precizeso pri la defino di la singla 
elementi e pri decidar quale on uzas e quale on kompozas oli. La 
kompozi devas esar logikala: to permisos klareso e facileso en 
Puzo. Pro to en Ido, de freno, koloro, floro, kalma, on formacas 
rispektive frenagar, kolorizar, florifar, kalmigar (per quar diferanta 
sufixi, singla de li kun sua preciza senco) vice frezar, kolorar, florar, 
kalmar, qui esus plu simila a verbi di la lingui naturala, ma ne 
preciza e ne logikala, e pro to nek klara nek renversebla. Anke pro 
to en Ido, de naciono, suko, on formacas rispektive nacionala, sukoza, 
vice le plu kurta ma min logikala naciona, suka. Singla sufixo havas 
sua propra signifiko, e kelki havas la senco di prepozicioni: -a/- 
signifikas praktike di, ed -oz- signifikas Lun. Do nacionala signifikas 
di naciono, yen pro quo internaciona ne havas la sufixo -a/-, nam ol ja 
havas la prepoziciono prefixa ¿nter- e signifikas inter nacioni: 
internacionala havus nula logiko, signifikante di ¿nter nacioni (?), e pro 
to nula justifiko. 


5 - Renversebleso: por ke la linguo esez maxim facila, 
Pelementi por la kompozado devas uzesar por pasar de un vorto 
ad altra ne en sinso unika (->), ma en duopla sinso (<->). 


Pro to, kande on pasas de un vorto ad altra kun diferanta 
signifiko, on sempre devas adjuntar o supresar elemento; 
talmaniere, por retroirar al antea vorto, on supresos l'elemento 
adjuntita od on adjuntos Pelemento supresita, segun la senco di 
singla elementi; exemple, de #elefonar on formacas telefonilo, e de 
telefonilo on facile retroformacas telefonar, pro ke esas klara en 

telefonilo la sufixo -i/- dil instrumenti, supresenda por formacar la 
verbi; kontree, de tamburagar on formacas facile zamburo, nam esas 
klare rikonocebla en la verbo la sufixo -ag- dil agi, supresenda por 
obtenar la nomi dil instrumenti, e de famburo on formacos 


tamburagar, kun perfekta renversebleso. 


Kande on pasas de un vorto ad altra kun la sama signifiko 
ma kun diferanta rolo en la frazo (ex: verbo -> substantivo, 
substantivo -> adjektivo), kompreneble on ne adjuntas o supresas 
elementi, ma simple on chanjas la dezinenco (tamburagar -> 
tamburago), ca-kaze on facile pasos de un vorto ad altra en duopla 
sinso (<->), ma, unesme, ca chanjo di dezinenci devas ne 
modifikar la radiki (to eventas, exemple, en la Latina), e, duesme, 
en tala paso du dezinenci diferanta devas ne kunfluar ad un sama 
dezinenco (to eventas, exemple, en Novial). Se on ne respektas 
ica du postulaji, ne esos posibla retroirar a la justa formo di vorto. 


Exemplo pri l'unesma postulajo: en la Latina, por formacar la 
supino, on adjuntas l'elemento -/;//7 a radiko verbala; ma, dum ke 
en la lesma, 2esma e 4esma konjugo-sistemo esas vokali 
“tematala” qui insertesas inter la radiki e la dezinenco -/uz, e tale 
“amortisas” la shoko inter la konsonanto finala di la radiki e la Z di 
-tum, kontree en la 3esma konjugo-sistemo esas nula vokalo 
tematala, e do la shoko inter la konsonanti ofte efektigas 
transformo di la dicita radik-finalo, qua ulamaniere “adaptesas” a 
la kontakto kun -//: exemple la radiko /eg- (= /e&far) mantenas la 
konsonanto sonora g en la tota indikativo (/eg-0, /eg-is, /eg-it, e. c.), 
ma, kande ol renkontras - por la formaco di la supino, ol 
perdas la sonoreso pro “similigo” a la 7 sequanta, divenante 
nesonora e chanjante a c |k] (%c-tum); pro ca fenomeno, de la 

supino ne plus esas posibla retrokonstruktar la formo dil 


indikativo, sen ja savar ol. 


Exemplo pri la duesma postulajo: en Novial, de la verbi 
finanta per -a e de la verbi finanta per -e on formacas substantivi 
indikanta l'ago en la sama maniero, t. e. chanjante en amba kazi la 
vokalo finala a od e a la vokalo 0; pro to la verbo vida (= vidar) 
divenas rdo, e la verbo respekte (= respektar) divenas respekto. Do la 
du dezinenci a ed e kunfluas al unika dezinenco o. Pro tala 
procedo, de la substantivi derivita direte de verbi (vido, respekto) on 
ne povas deduktar la formi dil verbi originala, nam on ne savas, 


sen rekursar a dicionario, ka li esas vida o vide, respekta o respekte. 


6 - Membreso di la vorti en vorto-familii: kande on 
adoptas radiko, on ne adoptas un vorto, ma samtempe tota serio 
di vorti, t. e. familio di vorti, di qui la nombro varias segun quanta 
afixi e dezinenci esas aplikebla a singla radiko. Exemple la radiko 
konstrukt- produktas la vorti konstruktar, kontruktebla, konstruktiva, 
konstrukturo, konstruktero, Ronstruktisto, konstrukto, konstruktado, 
konstrukteso, konstruktiveso, konstruktenda, e. c. 


Pro to, kande on adoptas, exemple, verbo, o substantivo, od 
itgo altra, on devas egardar ne nur Pinternacioneso, klareso, 
aspekto di la sola verbo baza, ma anke olti di omna derivuri, od 
adminime di la derivuri maxim frequa ed uzata. Por ica skopo, 
kande on selektas vorto, esas necesa probar formacar konkrete en 
la praktiko omna posibla derivuri, por konstatar ka li omna esas 


apta e konvenanta. 

Ula literaturiferi tendencas tote ignorar ica grava principo, ed 
adoptar radiko egardante surfacale nur la partikulara vorto quan li 
bezonas en ta instanto kande li skriptas. To, kompreneble, povas 
produktar gtava detrimenti pose, kande on volos uzar ta radiko 
por formacar derivuri. Lore on rekursos a stranja, neapta od 
ambigua formacuri, o mem on esos koaktata adoptar plusa radiko 
diferanta por vorto qua devus apartenar a la sama familio. 


Exemple, se on adoptus, kom tradukuro di la substantivo 
Angla sponsor, la vorto sponsoro, ol evidente esus vorto kun radiko 
ne-vetbala. Nu, de ta radiko esos ne-posibla obtenar la vorto por 
tradukar la verbo Angla # sponsor, ed on mustos adoptar plusa 
diferanta radiko. Ne existas sufixo por formacar verbo transitiva 
qua signifikas “esar... por”, nam sponsoresar esus verbo netransitiva 
qua signifikas simple “esar sponsoro? e ne donas la posibleso 
adjuntar komplemento direta. “I sponsored” povus tradukesar per 
“me sponsoresis”, ma “I sponsored that show” esas netradukebla, nam 
to sponsor ne signifikas simple “esar sponsoro”, ma “esar sponsoro por”. 
Esus neutila probar serchar altra sufixo ed uzar ol ne-apte: 
exemple spowsor-iz-ar signifikus “furnisar sponsoro ad”, e ne “esar 
sponsoro por”, do “me sponsorizis ta spektaklo” povus signifikar nur ke 
me trovis sponsoro (qua ne esas me) por la spektaklo, ma ne ke 
me donis pekunio kom sponsoro. Amba kazi esas posibla ed 
eventiva, nam ofte eventas ke ulu trovas sponsoro por spektaklo, 
ed ita ne esas, kompreneble, ta qua donas pekunio po reklamo. Se 
on volus donar amba senci a la vorto, on kreus verbo ambigua, e 
to domajus la klareso di la linguo ed esus kontre la 4esma 
principo; audante tala frazo en la praktiko, on ne savus quon on 
intencas dicat. 

La kreeri di Ido egardis sorgoze ca principo, segun qua on 
devas egardar la posibla derivuri, e to anke explikas ula selekti qui 
surfacale povus semblar senjustifika, ma kontree ta selekti obedias 
ya ad ica principo. 


Exemple, en la verko Aw International Language Otto Jespersen 
blamas la semblanta manko di “kohero” (“consistency”) di ula 
solvuri di Ido, nam ilu skribis en la chapitro Substantiva! Suffixes pri 
la sufixi substantivala (me tradukas del Angla ad Ido): 


*L.] En altra kazi Ido chanjis PEsperantala -ĉo ad -zomo: 
naciono, profesiono, prepoziciono, ma sen kohero: religio, ambicio,” 


Nu, ica selekti povas semblar nekoheranta, tamen en realeso 
oli ne esas hazardala, ma obedias la principo di la derivuri: naciono, 
profesiono e prepoziciono esas plu naturala kam nacio, profesio e 
prepozicio di Esperanto, ed oli povis esar chanjata, nam la posibla 
derivuri permisas lo ed anke esas naturala, exemple nacionala, 
profesionala. Kontree, de religio ed ambicio on obtenas le naturala 
religioza ed ambicioza, vice religionoza ed ambicionoza, ne-konvenanta. 
Otto Jespersen semblas ne egardir ica principo, adminime ca- 
kaze, nam il adoptis la vorto religione por Novial. 


Nu, on darfas dicar ke Ido esas la maxim bona e facila linguo 
internaciona pro ke ol esas Punika linguo qua respektas ica omna 
principi. 


Tiberio Madonna 

